

VLADA REPUBLIKE HRVATSKE

Zagreb, 18. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju prethodne suglasnosti društvu Zračna luka Dubrovnik d.o.o. za dugoročno kreditno zaduženje kod Erste&Steiermärkische Bank d.d., Rijeka, radi financiranja obrtnih sredstava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 117. Zakona o proračunu (Narodne novine, br. 144/21) Vlada Republike Hrvatske je na sjednici održanoj \_\_\_\_\_\_\_\_\_\_\_ 2022. donijela

**ODLUKU**

**o davanju prethodne suglasnosti društvu Zračna luka Dubrovnik d.o.o. za dugoročno**

**kreditno zaduženje kod Erste&Steiermärkische Bank d.d., Rijeka, radi financiranja obrtnih sredstava**

**I.**

Daje se prethodna suglasnost društvu Zračna luka Dubrovnik d.o.o. za dugoročno kreditno zaduženje kod Erste&Steiermärkische Bank d.d., Rijeka, u iznosu od 8.500.000,00 eura, u kunskoj protuvrijednosti, uvećano za kamate, naknade i troškove, radi financiranja obrtnih sredstava.

**II.**

Prethodna suglasnost iz točke I. ove Odluke, daje se uz sljedeće uvjete:

|  |  |
| --- | --- |
| * davatelj kredita: * korisnik kredita: * iznos kredita: | Erste&Steiermärkische Bank d.d., Rijeka  Zračna luka Dubrovnik d.o.o.  8.500.000,00 eura u kunskoj protuvrijednosti |
| * namjena: | financiranje obrtnih sredstava |
| * način i rok korištenja: * način i rok otplate: | jednokratno ili sukcesivno, najkasnije do 31. prosinca 2024.  u 10 (deset) jednakih polugodišnjih rata, od kojih prva rata dospijeva 30. travnja 2025., a posljednja rata dospijeva 30. listopada 2029. |
| * redovna   kamatna stopa:   * zatezna kamata: * interkalarna kamata: | 3M EURIBOR + kamatna marža od 1,90% godišnje, promjenjivo  obračunava se i naplaćuju u visini zakonske zatezne kamate stope  u visini ugovorne kamatne stope, obračunava se na iskorišteni iznos kredita i naplaćuje se polugodišnje i prilikom prijenosa kredita u otplatu |
| * naknada za   obradu kredita:   * naknada na odobrena a neiskorištena sredstva * naknada za prijevremenu   otplatu kredita:   * instrumenti   osiguranja: | 0,10% od ugovorenog iznosa kredita, jednokratno  0,10% godišnje, na neiskorišteni iznos kredita, obračunava se i  naplaćuje kvartalno unatrag  2,00% od prijevremeno uplaćenog iznosa u slučaju refinanciranja kredita od strane druge banke dok se u slučaju prijevremenog povrata kredita iz vlastitih sredstava korisnika kredita naknada za prijevremeni povrat ne naplaćuje   * 1 (jedna) zadužnica korisnika kredita solemnizirana od strane javnog bilježnika * zasnivanje založnog prava u četvrtom prvenstvenom redu u korist davatelja kredita na nekretninama u vlasništvu društva Zračna luka Dubrovnik d.o.o., upisanim u zk.ul.315 k.o. Močići i zk.ul.796 k.o. Čilipi |

**III.**

Obvezuje se društvo Zračna luka Dubrovnik d.o.o. da otplati kredit iz točke I. ove Odluke do njegove konačne otplate i u slučaju promjene vlasničkih odnosa korisnika kredita.

**IV.**

Ova Odluka stupa na snagu danom donošenja.

KLASA:

URBROJ:

**PREDSJEDNIK**

mr. sc. Andrej Plenković

**OBRAZLOŽENJE**

Člankom 53. Zakona o izvršavanju državnog proračuna Republike Hrvatske za 2022. godinu propisano je da pravna osoba u većinskom vlasništvu ili suvlasništvu Republike Hrvatske sklapa ugovore o kreditu, ugovore o zajmu u kojima je zajmoprimac ili daje jamstva na osnovi odluke o suglasnosti Vlade Republike Hrvatske ako vrijednost posla ili jamstvo prelazi iznos od 7.500.000,00 kuna.

Budući da društvo Zračna luka Dubrovnik d.o.o., kao pravna osoba u većinskom vlasništvu Republike Hrvatske, planira dugoročno kreditno zaduženje kod Erste & Steiermarkische bank d.d., u iznosu koji prelazi iznos iz članka 53. Zakona, odnosno u iznosu od 8.500.000,00 eura, za realizaciju planiranog dugoročnog kreditnog zaduženja, sukladno članku 117. Zakona o proračunu potrebna je odluka o prethodnoj suglasnosti Vlade Republike Hrvatske za isto kreditno zaduženje.

Društvo je zatražilo ponude od Hrvatske banke za obnovu i razvitak kao postojećeg zajmodavca i od Erste&Steiermarkische bank d.d. kao glavne poslovne banke Društva. Ponuda Hrvatske banke za obnovu i razvitak nije udovoljavala zahtjevima postavljenim od strane EIB-e u pogledu rokova otplate i roka korištenja kredita s obzirom da njihovi kreditni proizvodi ne nude tražene opcije, dok je ponuda Erste&Steiermarkische bank d.d. u cijelosti ispunjava zahtjeve EIB.

Skupština Društva, je na sjednici održanoj 22. listopada 2021. donijela Odluku kojom se odobrava kreditno zaduženje Društva kod Erste & Steiermarkische bank d.d., za potrebe osiguranja likvidnosti Društva, odnosno za financiranje obrtnih sredstava u iznosu od 8.500,000,00 eura.

**Donošenje ove Odluke neće imati utjecaj na rashode i izdatke Državnog proračuna Republike Hrvatske**, budući da odobrenje ovoga kreditnog zaduženja kao i sama isplata kredita nije uvjetovana davanjem jamstva Republike Hrvatske.

Nacrtom Ugovora o dugoročnom kreditu s Erste & Steiermarkische bank d.d., određeni su instrumenti osiguranja povrata kredita tj. određeno je da u svrhu naplate dospjelih tražbina, korisnik kredita se obvezuje prije korištenja kredita dostaviti Erste & Steiermarkische bank d.d. (Kreditoru): 1 (jednu) zadužnicu korisnika kredita solemniziranu od strane javnog bilježnika i zasnivanje založnog prava u četvrtom prvenstvenom redu u korist davatelja kredita na nekretninama u vlasništvu društva Zračna luka Dubrovnik d.o.o., upisanim u zk.ul.315 k.o. Močići i zk.ul.796 k.o. Čilipi.

Slijedom navedenog, Ministarstvo mora, prometa i infrastrukture pripremilo je Prijedlog Odluke o davanju prethodne suglasnosti društvu Zračna luka Dubrovnik d.o.o. za dugoročno kreditno zaduženje kod Erste & Steiermarkische bank d.d., radi financiranja obrtnih sredstava, a kako bi se osigurala potrebna obrtna sredstva, s obzirom da Društvo spada u skupinu poslovnih subjekata čije je poslovanje i ostvarivanje prihoda iznimno pogođeno pojavom pandemije COVID-19 bolesti.